Kulow (HH/SN). Z atraktiwnymi idejemi je něhdźe 20 wikowarjow, towarstwow a priwatnikow minjeny pjatk mjeztym hižo dźewjatu Kulowsku nakupowansku nóc wobohaćiło. Prěni raz je so Kulowske towarstwo wudźerjow na nakupowanskej nocy wobdźěliło a wulki akwarij z domjacymi rybami nastajiło. Nimo toho běchu čłonojo towarstwa před zawěsćernju swojeho předsydy Gerolda Kochty mobilnu sušernju rybow natwarili. Jeje wudźěłki mnozy na městnje woptachu. Hnydom w susodstwje je towarstwo Zelena garda swoju wosebitu cocktailowu baru nastajiło. Towarstwo swjećeše runje pjatk swoje dźesaćlětne wobstaće. Dalše młodźinske towarstwo je před jednym z Kulowskich wobchodow lěhwowy woheń zamiškriło, tež Sulšečanski krosnowar Achim Mič ze swojimi akordeonowymi zynkami k poradźenju nakupowanskeje nocy přinošowaše.
szl_Latn